שלום ארוש

הרב שלום ארוש (נולד בכ' בניסן ה'תשי"ב, 15 באפריל 1952) הוא רב ישראלי, מראשי רבני חסידות ברסלב בישראל, ראש מוסדות "חוט של חסד" לחוזרים בתשובה. הרב מדגיש באופן קבוע בשיעוריו את חשיבות האמונה והשמחה, שעליה בנויה חסידות ברסלב. נולד וגדל בעיר בני מלאל שבמרוקו. בצעירותו למד בחב"ד במרוקו. בגיל שלוש עשרה עלה עם משפחתו לישראל והתגורר בפתח תקווה. את שירותו הצבאי עשה כחובש קרבי ביחידת הפינוי בהיטס ירפ"א 386 בחיל האוויר, שמאוחר יותר צורפה ליחידה 669. למד ראיית חשבון באוניברסיטת תל אביב ובגיל 23 חזר בתשובה בעקבות מותם של כמה מחבריו ליחידה בהתרסקות ההרקולס בג'בל חלאל בדרך לפעולה מבצעית. בין היתר עמד בקשר עם הרב יצחק גינזבורג. בהמשך למד בישיבת שובו בנים והתקרב לחסידות ברסלב. עבר לבני ברק והפך לאחד מתלמידיו הקרובים של אליעזר ברלנד ששלח אותו ללמוד בישיבת דבר ירושלים אצל הרב יואל שוורץ. באותה תקופה למד גם אצל הרבנים משה ובר, לוי יצחק בנדר ושמואל שפירא. מרבותיו היה הרב יהודה זאב ליבוביץ בשנת 1985 הקים בברכת ברלנד את מוסדות "חוט של חסד". עם תלמידיו נמנה השחקן והזמר שולי רנד. הרב ארוש עוסק בשיעורים לחוזרים בתשובה ובשיחות במקומות שונים בארץ. הוא מכונה בפי תלמידיו "שר החיוך", עקב מנהגו לשלב הומור בשיעוריו ובפרט להתחיל כמעט כל שיעור בבדיחה. הרב ארוש מגיש תוכניות רדיו שבועית בשיתוף מאזינים בגלי ישראל וברשת מורשת, יחד עם אשתו. מדי שבוע עולה ליוטיוב תוכנית שאלות ותשובות עם הזמר יאיר אלייצור, בה ניתן לשאול את הרב שאלות. הרב ארוש השתתף בקליפים של תלמידו אלייצור וכמו כן שימש דמות מתווכת באיחוד משפחות בתוכנית הדוקו-ריאליטי עוד ניפגש. הרב שלום ארוש הוציא בשנת 2014 ספר בגן האמונה העולמי, לימוד אמונה לאומות העולם, עם הלכות שבע מצוות בני נח, הספר נהפך לרב מכר עולמי ותורגם להרבה שפות: רוסית, ספרדית,פורטגזית, אנגלית, איטלקית, פרסית ספרדית ועוד. הרב הוזמן בשנת 2012 להרצות לפני כ-2000 בני נח בדרום אפריקה שהתרגשו מאוד מדבריו. ב-2014 התחיל לאמץ אורח חיים טבעוני. הרב ארוש מתגורר בירושלים, נשוי למרים ואב לאחד עשר. בגן האמונה - מדריך לאושר וסיפוק בחיים. יצא במהדורה מורחבת בשם "בגן האמונה המבואר", שהודפסה מאות אלפי עותקים ותורגמה לשש שפות. בגן עדן מקדם - מדריך לאושר בחיי הנישואין בגן השלום - מדריך שלום בית לגברים חכמות נשים - מדריך שלום בית לנשים בגן הגעגועים - פירוש לסיפור "מעשה מאבדת בת מלך" מסיפורי מעשיות משנים קדמוניות של רבי נחמן מברסלב בגן החכמה - פירוש לסיפור "מעשה מחכם ותם" מסיפורי רבי נחמן בגן האושר - מדריך לאושר ולפרנסה באמונה שעריו בתודה - מדריך להודיה להקב"ה נחמן הקטן - סיפור לילדים על אמונה ותפילה דוד יפה עיניים - סיפור לילדים על דוד המלך ליקוטי מוהר"ן "שלום מלכות" - פירוש על הספר ליקוטי מוהר"ן של רבי נחמן מברסלב בשדי יער - בגן התפלה וההתבודדות - בנושא ההתבודדות חינוך באהבה - בגן החינוך - על חינוך ילדים השם רופאך - בענייני רפואה גן הדעת - פירושי אמונה לספר בראשית בריתי שלום - על ענייני קדושת האדם, משמעותה הרוחנית והגשמית והדרך להשגתה אמרתי תודה ונושעתי - מאה ותשעים סיפורי תודה מהחיים, ירושלים תשע"ו אור חדש- בגן הכיסופים והרצון- בעניין כח הרצון א'-ב' של החיים - סיכום תמציתי של כל ספריו לעצות מעשיות לכל שלבי החיים נפלאות התודה התודות והנפלאות שלי בגן האמונה לנוער ולתלמידים-מדריך לאושר וסיפוק בחיים לילדים בני 12 ומעלה ולנערים קונטרס אהבת ישראל במסירות נפש. כמו כן מופצים דיסקים וספרים משיעוריו. אליעזר באומגרטן, בין מרוקו לאומן: זהויות עדתיות בחסידויות ברסלב, פעמים 131 (תשעב), 147-178 שלום ארוש, ברשת החברתית פייסבוק אודות הרב ארוש, באתר Breslev.co.il "מדברים אמונה", תוכניתו של הרב ארוש בערוץ הידברות שיעורי הרב ארוש, להאזנה, באתר ברסלב ירעם נתניהו, שליפות עם הרב שלום ארוש, באתר nrg‏, 11 בדצמבר 2007 יואל יעקובי, שר החיוך, באתר ערוץ 7, 7 במאי 2009 טוני טליה עגיב, "הבנתי שמישהו שומע אותי", באתר הידברות דודו כהן, ריאיון עם הרב שלום ארוש בתוכנית "בכיוון אחר", ערוץ הידברות שלומי בוחניק, יורש ברלנד: הפך לרב לאחר שחבריו נהרגו בצבא, באתר mynet‏ ירושלים, 17 בפברואר 2015 שיעורי הרב שלום ארוש, באתר אשובה שלום ארוש (1952-), דף שער בספרייה הלאומית כל הכתבות על הרב שלום ארוש, באתר ערוץ 7 שם משפחתו המקורי הוא "הרוש" בה"א (כך שם המשפחה שהופיע בתעודת אביו ואמו, וכך נקראים אחי אביו ושאר משפחתו עד היום). כשהגיע לארץ אנשי הסוכנות כתבו את השם לפי מה ששמעו ומכאן הצורה המשובשת ארוש בא'. בגן האמונה, באתר ברסלב הרב שלום ארוש - בשיעור לאלפי גויים באוניברסיטה בדרום אפריקה, באתר יוטיוב הרב שלום ארוש - כנס בני נח בדרום אפריקה, באתר יוטיוב הרב שלום ארוש טבעוני, בבלוג "טבעונות ביהדות", 21 ביוני 2015 הרב שלום ארוש מתייחס לאיסור צער בעלי חיים - שיחה עם מאזין בתוכנית הרדיו שלו "בגן האמונה" ב"גלי ישראל", באתר יוטיוב